பிரதமர் அலுவலகம்
உலகளாவிய தெற்கு நாடுகளின் உச்சிமாநாட்டின் தலைவர்களின் இறுதி அமர்வில் பிரதமர் திரு நரேந்திர மோடியின் தொடக்க உரை
மேன்மை தங்கிய தலைவர்களே,
வணக்கம்!
இந்த உச்சி மாநாட்டிற்கு உங்களை வரவேற்கிறேன். கடந்த 2-நாட்களில், இந்த உச்சிமாநாட்டில் 120க்கும் மேற்பட்ட வளரும் நாடுகள் பங்கேற்றுள்ளன - இது உலகளாவிய தென்பகுதி நாடுகளின் மிகப்பெரிய மெய்நிகர் கூட்டம்.
இந்த நிறைவு அமர்வில் உங்கள் நாடு இருப்பதில் நான் பெருமை கொள்கிறேன்.
தலைவர்களே, குறிப்பாக வளரும் நாடுகளான எங்களுக்கு கடந்த 3 வருடங்கள் கடினமாக இருந்தது.
கோவிட் தொற்றுநோயின் சவால்கள், எரிபொருள், உரம் மற்றும் உணவு தானியங்களின் விலை உயர்வு மற்றும் அதிகரித்து வரும் புவி-அரசியல் பதட்டங்கள் ஆகியவை நமது வளர்ச்சி முயற்சிகளை பாதித்துள்ளன.
இருப்பினும், ஒரு புதிய ஆண்டின் ஆரம்பம் புதிய நம்பிக்கைக்கான நேரம். எனவே, மகிழ்ச்சியான, ஆரோக்கியமான, அமைதியான, பாதுகாப்பான, வெற்றிகரமான 2023க்கு உங்கள் அனைவருக்கும் எனது நல்வாழ்த்துக்களை முதலில் தெரிவித்துக் கொள்கிறேன்.
உலகமயமாக்கல் கொள்கையை நாம் அனைவரும் பாராட்டுகிறோம். இந்தியாவின் தத்துவம் உலகை எப்போதும் ஒரே குடும்பமாகப் பார்த்தது.
இருப்பினும், வளரும் நாடுகள் பருவநிலை நெருக்கடி அல்லது கடன் நெருக்கடியை உருவாக்காத உலகமயமாக்கலை விரும்புகின்றன.
தடுப்பூசிகளின் சமமற்ற விநியோகம், அதிக செறிவூட்டப்பட்ட உலகளாவிய விநியோகச் சங்கிலிகளுக்கு வழிவகுக்காத உலகமயமாக்கலை நாம் விரும்புகிறோம்.
ஒட்டுமொத்த மனிதகுலத்திற்கும் செழிப்பு மற்றும் நல்வாழ்வைக் கொண்டுவரும் உலகமயமாக்கலை நாம் விரும்புகிறோம். சுருக்கமாகச் சொன்னால், ‘மனிதனை மையமாகக் கொண்ட உலகமயமாக்கலை’ நாம் விரும்புகிறோம்.
தலைவர்களே, வளர்ந்து வரும் நாடுகள் சர்வதேச நிலப்பரப்பின் துண்டு துண்டாக இருப்பதைப் பற்றியும் கவலை கொள்கிறோம்.
இந்த புவிசார் அரசியல் பதட்டங்கள், நமது வளர்ச்சி முன்னுரிமைகளில் கவனம் செலுத்துவதிலிருந்து நம்மை திசை திருப்புகின்றன.
அவை உணவு, எரிபொருள், உரங்கள் மற்றும் பிற பொருட்களின் சர்வதேச விலைகளில் கூர்மையான ஏற்ற இறக்கங்களை ஏற்படுத்துகின்றன.
இந்த புவிசார் அரசியல் துண்டாடலுக்கு தீர்வு காண, ஐக்கிய நாடுகளின் பாதுகாப்பு கவுன்சில் உட்பட முக்கிய சர்வதேச அமைப்புகளின் அடிப்படை சீர்திருத்தம் நமக்கு அவசரமாக தேவைப்படுகிறது.
இந்த சீர்திருத்தங்கள் வளரும் நாடுகளின் கவலைகளுக்கு குரல் கொடுப்பதில் கவனம் செலுத்த வேண்டும், மேலும் 21 ஆம் நூற்றாண்டின் உண்மைகளை பிரதிபலிக்க வேண்டும்.
இந்தியாவின் ஜி20 தலைமைத்துவம் இந்த முக்கியமான பிரச்சினைகளில் உலகளாவிய தெற்கின் கருத்துக்களைக் குரல் கொடுக்க முயற்சிக்கும்.
இந்தியாவின் அணுகுமுறை ஆலோசனை, நட்பு நாடுகளின் இறையாண்மைக்கு மதிப்பளிப்பதாக உள்ளது.
நாம் ஒருவருக்கொருவர் வளர்ச்சி அனுபவங்களிலிருந்து கற்றுக்கொள்ள நிறைய இருக்கிறது என்று நான் உறுதியாக நம்புகிறேன்.
"உலகளாவிய-தெற்கு சிறப்பு மையத்தை" இந்தியா நிறுவும் என்பதை அறிவிப்பதில் மகிழ்ச்சி அடைகிறேன்.
இந்த நிறுவனம் நமது எந்த நாடுகளின் வளர்ச்சி தீர்வுகள் அல்லது சிறந்த-நடைமுறைகள் பற்றிய ஆராய்ச்சியை மேற்கொள்ளும்..
கோவிட் தொற்றுநோயின் போது, இந்தியாவின் ‘தடுப்பூசி மைத்ரி’ முன்முயற்சியானது, இந்தியாவில் தயாரிக்கப்பட்ட தடுப்பூசிகளை 100 நாடுகளுக்கு மேல் வழங்கியது.
நான் இப்போது ஒரு புதிய ‘ஆரோக்ய மைத்ரி’ திட்டத்தை அறிவிக்க விரும்புகிறேன். இந்தத் திட்டத்தின் கீழ், இயற்கைப் பேரழிவுகள் அல்லது மனிதாபிமான நெருக்கடியால் பாதிக்கப்பட்ட எந்தவொரு வளரும் நாட்டிற்கும் இந்தியா அத்தியாவசிய மருத்துவப் பொருட்களை வழங்கும்.
தலைவர்களே, நமது இராஜதந்திர குரலை ஒருங்கிணைப்பதற்காக, நமது வெளியுறவு அமைச்சகங்களின் இளம் அதிகாரிகளை இணைக்க, 'உலகளாவிய-தெற்கு இளம் தூதர்கள் மன்றம்' ஒன்றை நான் முன்மொழிகிறேன்.
வளரும் நாடுகளைச் சேர்ந்த மாணவர்கள் இந்தியாவில் உயர்கல்வியைத் தொடர ‘உலகளாவிய-தெற்கு உதவித்தொகை’யையும் இந்தியா நிறுவும்.
இன்றைய அமர்வின் கருப்பொருள் இந்தியாவின் பண்டைய ஞானத்தால் ஈர்க்கப்பட்டது.
நாம் ஒன்று கூடுவோம், ஒன்றாகப் பேசுவோம், நம் மனம் இணக்கமாக இருக்கட்டும்.
அல்லது வேறு வார்த்தைகளில் கூறுவதானால், ‘குரலின் ஒற்றுமை, நோக்கத்தின் ஒற்றுமை’.
இந்த உணர்வில், உங்கள் கருத்துக்களையும் ஆலோசனைகளையும் கேட்க ஆவலுடன் காத்திருக்கிறேன்.
நன்றி!